31974L0648
L 352/43
JURNALUL OFÍCIAL AL UNIUNII EUROPENE
DIRECTIVA CONSILIULUI
din 9 decembrie 1974
de modificare a Directivei nr. 68/193/CEE privind comercializarea materialului de înmulțire vegetativă a viței de vie
(74/648/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Adunării parlamentare (1),
având în vedere avizul Comitetului Economic și Social (2),
întrucât, pentru motivele menționate mai jos, trebuie modificate unele dispoziții ale Directivei nr. 68/193/CEE a Consiliului (3) din 9 aprilie 1968 privind comercializarea materialului pentru înmulțirea vegetativă a viței de vie, modificată de Directiva nr. 71/140/CEE (4);
întrucât domeniul de aplicare a Directivei nr. 68/193/CEE trebuie să fie clarificat;
întrucât statele membre trebuie să fie autorizate să distingă între materialele de înmulțire standard pe baza diferitelor criterii de calitate;
întrucât unele regiuni beneficiază de condiții speciale care sunt atât de favorabile dezvoltării materialului de înmulțire încât statelor membre respective trebuie să li se da posibilitatea de a autoriza derogări în ceea ce privește lungimea materialului de înmulțire produs și comercializat pe teritoriile lor;
întrucât aplicarea directivei poate crea dificultăți la import în unele state membre, deoarece anumite state membre cer importatorilor să prezinte o serie de detalii diferite; întrucât aceste detalii trebuie, de aceea, să fie armonizate;
întrucât amendamentele la anexă au, în esență, drept scop să permită aplicarea directivei și, din acest motiv, trebuie adoptate conform procedurii Comitetului permanent pentru semințe și material de înmulțire folosit în agricultură, horticultură și silvicultură;
întrucât, în unele state membre, creșterea viței de vie și comercializarea materialului de înmulțire pot avea o importanță economică minimă; întrucât statele membre respective trebuie, prin urmare, să aibă posibilitatea de a fi exceptate de la majoritatea dispozițiilor directivei,
ADOPTĂ PREZENTA DIRECTIVĂ:
Articolul 1
Directiva Consiliului nr. 68/193/CEE se modifică după cum urmează:
Articolul 2
Articolul 1 se înlocuiește cu următorul text:
„Prezenta directivă se aplică la materialul pentru înmulțirea vegetativă a viței de vie (în continuare numit «material de înmulțire») comercializat în cadrul Comunității.”
Articolul 3
Articolul 3 se completează cu următorul alineat 1a:
„1a Statele membre pot subdiviza categoria «material standard» stabilită la articolul 2 în clase care să se conformeze unor condiții speciale. Aceste condiții speciale, denumirea sau o limită de timp, pot fi determinate potrivit procedurii stabilite în articolul 17.”
Articolul 4
„(c)
să autorizeze statele membre, fără a aduce atingere Anexei II partea III punctul 1 litera B și punctul. 2 litera B, să reducă lungimile minime prevăzute ale materialului de înmulțire produs și comercializat în anumite zone în care se justifică o astfel de autorizare prin condiții speciale de creștere.”
Articolul 5
1. Articolul 11 devine articolul 11 alineatul (1).
2. Articolul 11 se completează cu următorul alineat (2):
2.„(2) Statele membre vor lua toate măsurile necesare pentru a asigura ca autorităților competente să li se pună la dispoziție următoarele detalii în timpul comercializării materialului de înmulțire vegetativă care provine dintr-un alt stat membru sau dintr-o țară terță:
(a)
specia (denumirea botanică),
(b)
soiul și, atunci când este cazul, clona; în cazul vițelor altoite înrădăcinate aceste caracteristici se vor da atât pentru portaltoi, cât și pentru butași de altoire,
(c)
categoria,
(d)
natura materialului de înmulțire,
(e)
țara în care a fost produs și autoritatea oficială de control,
(f)
țara în care este expediat,
(g)
importatorul,
(h)
cantitatea de material.
Modul în care trebuie prezentate aceste detalii poate fi determinat conform procedurii stabilite în articolul 17.”
Articolul 6
Articolul 17a se înlocuiește cu următorul text:
„Articolul 17a
Modificările aduse anexelor ca urmare a progresului cunoștințelor științifice și tehnice se vor decide conform procedurii stabilite în articolul 17.”
Articolul 7
Articolul 18a se înlocuiește cu următorul text:
„Articolul 18a
Conform procedurii stabilite în articolul 17, un stat membru poate, la cererea sa, să fie scutit total sau parțial de obligația de a aplica prezenta directivă, cu excepția, totuși, a articolului 12 alineatul (1) și a articolului 12a, în măsura în care creșterea viței de vie și comercializarea materialului de înmulțire au o importanță economică minimă pe teritoriul său.”
Articolul 8
Punctul 2 din Anexa IV, secțiunea A litera (a) se înlocuiește cu următorul text:
2. Numele și adresa persoanei care răspunde de sigilare sau numărul ei de identificare.”
Articolul 9
Până la 1 iulie 1976 cel târziu, statele membre vor lua măsurile necesare pentru intrarea în vigoare a actelor cu putere de lege și a actelor administrative pentru a se conforma dispozițiilor prezentei directive.
Articolul 10
Directiva se adresează statelor membre.
Adoptată la Bruxelles, 9 decembrie 1974